Πρόσκληση στην τριήμερη εκδρομή της ΠΕΣΥ στην Καλαμάτα

24-25-26 Απριλίου 2020

Η ΠΕΣΥ προσκαλεί τα μέλη της στην τριήμερη εκδρομή που θα πραγματοποιηθεί στην Καλαμάτα την **Παρασκευή 24 Απριλίου 2020 έως και Κυριακή 26 Απριλίου 2020.**

Η εκδρομή περιλαμβάνει **2 διανυκτερεύσεις** στο πολυτελές τετράστερο ξενοδοχείο **Pharae Palace.**

Το πρόγραμμα της εκδρομής θα διαμορφωθεί ως εξής:

**1η μέρα:** Πηγαίνοντας προς Καλαμάτα θα επισκεφτούμε και θα ξεναγηθούμε στoν αρχαιολογικό χώρο της Αρχαίας Μεσσήνης. Η Αρχαία Μεσσήνη ήταν η πρωτεύουσα του Μεσσηνιακού κράτους με το όνομα να το έχει πάρει από την πρώτη μυθική βασίλισσα Μεσσήνη. Οι αρχαιολογικές έρευνες που έχουν γίνει στην περιοχή έχουν φέρει στην επιφάνεια σημαντικά αρχαιολογικά αρχιτεκτονικά ευρήματα, όπως το συγκρότημα του Ασκληπιείου, το Ωδείο και το Βουλευτήριο. Ο χώρος χαρακτηρίζεται από την ποικιλία των οικοδομημάτων (οχυρά, ιερά, δημόσια οικοδομήματα, κατοικίες και ταφικά μνημεία), με το μεγάλο πλεονέκτημα σε σχέση με άλλες αρχαίες πόλεις, να μην έχει καλυφθεί από πιο νέους οικισμούς και παράλληλα να βρίσκετε σε ένα πολύ όμορφο φυσικό περιβάλλον. Mετά την άφιξη μας στην Καλαμάτα θα εγκατασταθούμε στο ξενοδοχείο έχοντας το απόγευμα ελεύθερο για περιήγηση στην πόλη και επίσκεψη στον Μητροπολιτικό Ιερό Ναό της Υπαπαντής, πολιούχου της πόλης καθώς και στο αρχαιολογικό Μουσείο της πόλης.

**2η μέρα:** Προορισμός η Καρδαμύλη στην Μάνη. Ένα όμορφο παραθαλάσσιο χωριό, σε ένα τοπίο γεμάτο αντιθέσεις, από κρυστάλλινα γαλάζια νερά, μεγαλόπρεπα κυπαρίσσια, άγριους ελαιώνες, καταπράσινες πλαγιές, και απόμακρα χιονισμένα βουνά, που την κάνει ένα από τα ομορφότερα χωριά που αγναντεύουν τις ήρεμες θάλασσες και τα θαυμάσια ηλιοβασιλέματα του Μεσσηνιακού κόλπου.

**3η μέρα:** Αφού πάρουμε το πρωινό μας θα ξεκινήσουμε για την επιστροφή. Κατά την επιστροφή προς Αθήνα θα επισκεφτούμε την Βυτίνα για ολιγόλεπτη παραμονή. Στην συνέχεια θα γευματίσουμε στο Λουτράκι ή στα Ίσθμια και κατόπιν άφιξη στην Αθήνα.

Όσον αφορά την διαμονή μας στον Ξενοδοχείο Pharae Palace οι τιμές κατόπιν έκπτωσης αποκλειστικά για τα μέλη της ΠΕΣΥ διαμορφώνονται ως εξής:

1. Μονόκλινο: 55 € και 3 € φόρος διαμονής ανά διανυκτέρευση

Συνολικά έξοδα δαπάνης για 2 βράδια 116€.

1. Δίκλινο : 70 € και 3 € φόρος διαμονής ανά διανυκτέρευση

Συνολικά έξοδα δαπάνης για 2 βράδια 146 €.

1. Τρίκλινο: 100,00 € και 3 € φόρος διαμονής ανά διανυκτέρευση

Συνολικά έξοδα δαπάνης 206 €.

**Στις τιμές** αυτές **περιλαμβάνονται** το **πρωινό** και  **ημιδιατροφή (βραδυνό).**

Η συγκέντρωση - αναχώρηση θα γίνει **στο πίσω μέρος της Ακαδημίας Αθηνών** επί της οδού **Ακαδημίας** στις **24 Απριλίου ημέρα Παρασκευή και ώρα 8:00 πμ**

**Δηλώσεις συμμετοχής** μέχρι στα τηλέφωνα του Συλλόγου **210 -3813066** και **210-3813088** ή με προσωπική παρουσία στα γραφεία της ΠΕΣΥ.

Τελευταία προθεσμία για την συμμετοχή στην εκδρομή είναι η  **17η Φεβρουαρίου 2020** ημέρα **Δευτέρα.**

Μαζί με την δήλωση συμμετοχής πρέπει να δηλώσει ο ενδιαφερόμενος και **το δωμάτιο της αρεσκείας του ( μονόκλινο ή δίκλινο ή τρίκλινο).**

Θα τηρηθεί σειρά προτεραιότητας και θα πρέπει να συμπληρωθούν τουλάχιστον **30 άτομα.**

Σας περιμένουμε!!!